ཁོང་གིས་ས་སྐྱེས་རྡོ་སྐྱེས་ཀྱི་བོད་མི་ཞིག་ཡིན་པའི་ངས་ཕ་ཡུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལལོ་རྒྱུས་རང་བཞིན་གྱི་མཆོང་སྐྱོདབྱུང་བ་མིག་མཐོང་ལག་ཟིན་བྱུང་།བོད་ཀྱི་གྲོང་ཁྱེར་དང་གྲོང་རྡལ་དང་དེ་བཞིན་གྲོང་གསེབ་ཏུ་སྐྱོད་སྐབས་ལུས་ལ་སྲོལ་རྒྱུན་གྱི་བོད་ཆས་སྤྲས་པའི་མང་ཚོགས་མཐོང་ཐུབ་ལ་དར་སོ་ཆེ་བའི་གྱོན་གོས་གྱོན་པའི་ལོ་ཆུང་གཞོན་ནུའང་མཐོང་ཐུབ།ཕལ་པའི་ཁྱིམ་ཚང་དུ་སྐྱོད་སྐབས་བོད་བཟོའི་སྲོལ་རྒྱུན་གྱི་འཛིན་ཆས་དང་།མཛེས་རྒྱན།མཆོད་གཤོམ་བཅས་ཡོད་ལ་དེང་དུས་ཀྱི་གློག་ཆས་ཀྱང་ཡོད།རྒྱུན་གཏན་གྱི་འཚོ་བའི་ཁྲོད་མི་རྣམས་ཀྱིས་སྲོལ་རྒྱུན་གྱི་རྩམ་པ་དང་ཇ་བསྲུབས་མ་ལོངས་སུ་སྤྱོད་ལ་རྒྱལ་ཡོངས་དང་ཐ་ན་འཛམ་གླིང་ས་ཕྱོགས་ཁག་གི་ཞིམ་ཟས་ཀྱང་ཟ་ཡི་ཡོད།ཀྲུང་གོ་གུང་ཁྲན་ཏང་གི་འགོ་ཁྲིད་འོག་བོད་ཀྱིས་ཀྲུང་གོའི་ཁྱད་ཆོས་ཀྱི་བོད་ཀྱི་དམིགས་བསལ་ཁྱད་ཆོས་ལྡན་པའི་འཕེལ་རྒྱས་ཀྱི་ལམ་བུ་ཞིག་ཏུ་བསྐྱོད་པ་དང་།ལམ་བུ་དེར་བོད་ཀྱི་མི་དམངས་ཚུད་པའི་ཀྲུང་གོའི་མི་དམངས་ཡོངས་ཀྱི་བརྩི་བཀུར་དང་རྒྱབ་སྐྱོར་ཐོབ་པ་དུས་རབས་ཕྱེད་ཀ་ལྷག་ཙམ་རིང་གི་ལག་ལེན་ལས་ར་སྤྲོད་ཐུབ་ཡོད།བོད་ཀྱི་འབྱུང་འགྱུར་དེ་བས་མཛེས་སྡུག་ལྡན་པ་ཡོང་ངེས་རེད་ཅེས་བཤད།